**TEHNISKĀ SPECIFIKĀCIJA**

*ELEKTRONISKO DĀVANU KARŠU IEGĀDE*

|  |  |
| --- | --- |
| **Nr.p.k.** | **Pasūtītāja obligātās minimālās prasības elektroniskajām dāvanu kartēm** |
| **1.** | Iepirkuma priekšmets – elektroniskā dāvanu karte RP SIA “Rīgas satiksme” darbiniekiem darbinieku motivācijas sistēmas “DaMoS” ievaros.  RP SIA “Rīgas satiksme” strādā ap 3400 darbinieku.  DaMoS ir labumu sistēma, kurā kalendārajā gadā darbiniekam tiek piešķirts notiekts punktu skaits, kas ekvivalents vērtībai naudā, kuras ietvaros darbinieks var izvēlēties sev vēlamos labumus no labumu groza. Elektroniskās dāvanu kartes ir paredzēts iekļaut šajā labumu grozā.  Elektroniskās dāvanu kartes saturā vēlams iekļaut šādas preces un pakalpojumus, kuru darbinieki aptaujā ir norādījuši, kā visvairāk vēlamās preču un pakalpojumu grupas:   * 1. Šādas preču grupas: degviela, pārtikas preces, mājas, dārza, medību vai makšķerēšanas preces, būvniecības preces.   2. Šādas pakalpojumu grupas: ēdināšanas pakalpojumi, izklaides pakalpojumi (piemēram, kino, teātris, koncerti), ceļojumu biroju un tūrisma operatoru pakalpojumi, transportlīdzekļu remonta pakalpojumi, skaistumkopšanas pakalpojumi.   Pretendents var piedāvāt plašāku preču un pakalpojumu klāstu. |
| **2.** | Pasūtītājs negarantē noteiktu elektronisko dāvanu karšu skaita iegādi, jo katrs darbinieks tās izvēlēsies laikposmā no 1.janvāra līdz 31.oktobrim atbilstoši savām vēlmēm no kopējā labumu groza.  Minimālajai vienas elektriniskās dāvanu kartes nominālvērtībai ir jābūt EUR 10,00. Pretendents var piedāvāt arī citas elektroniskās dāvanu karšu nominālvērtības. |
| **3.** | Elektroniskajai dāvanu kartei jābūt kā ciparu/zīmju virknējumam (turpmāk – kartes kods/i), ko darbinieks drukātā veidā, telefonā, izrakstītu uz lapas vai citā elektroniskā veidā var izmantot kā elektronisko dāvanu karti, lai iepirktos vai norēķinātos par precēm vai pakalpojumiem. Elektroniskajai dāvanu kartei jābūt nepersonaliztētai jeb derīgai tās uzrādītājam. Pasūtītājs nekontrolē, vai darbinieki ir izmantojuši elektroniskās dāvanu kartes. |
| **4.** | Pretendentam jānodrošina, ka elektronisko dāvanu karti var izmantot vairākās daļās, kamēr tās vērtība ir pilnībā iztērēta. |
| **5.** | Pretendentam jānodrošina, ka elektroniskās dāvanu kartes derīguma termiņš ir ne mazāks kā 6 mēneši no tās piešķiršanas datuma. Pretendentam piedāvājumā jānorāda, kādā veidā tiks fiksēts piešķiršanas datums. |
| **6.** | Pretendentam obligāti jānodrošina:  6.1. Atlaide, kas RP SIA “Rīgas satiksme” darbiniekiem garantē zemāku/as cenu/as, nekā attiecīgo preču vai pakalpojumu parastās cenas;  6.2. Izdevīgāki preces vai pakalpojuma izmantošanas nosacījumi, nekā attiecīgo preču vai pakalpojumu parastie izmantošanas nosacījumi.  Atlaide vai izmantošanas nosacījumi var tikt piemēroti:   * kā zemāka iegādes cena elektroniskajai dāvanu kartei nekā tās nominālvērtība; * kā garantēta minimālā atlaide, veicot norēķinu ar elektronisko dāvanu karti. Akciju vai izpārdošanu laikā atlaide var būt vēl lielāka, taču ne mazākā par garantēto minimālo atlaidi. |
| **7.** | Pretendentam pēc pasūtītāja pieprasījuma jānosūta uz pasūtītāja norādīto e-pasta adresi kartes kodi (ciparu/zīmju virknējums), pasūtītāja pieprasītajā apjomā un elektroniskā formātā (piemēram, excel tabulā), divu darba dienu laikā pēc pieprasījuma saņemšanas brīža. |
| **8.** | Pasūtītājs reizi mēnesī sagatavo atskaiti par darbiniekiem piegādātajiem elektronisko dāvanu karšu kodiem, pēc kuras pretendents sagatavo rēķinu un nosūta pasūtītājam. Pasūtītājs samaksā pretendentam par darbiniekiem piešķirtajām dāvanu kartēm ar pēcapmaksu atbilstoši izrakstītajam rēķinam. |